CELEX: 32011R0475
Language: ro
Date: 2011-05-13 00:00:00
Title: Regulamentul de punere în aplicare (UE) nr. 475/2011 al Consiliului din 13 mai 2011 de modificare a Regulamentului (CE) nr. 1425/2006 de instituire a unui drept antidumping definitiv la importurile unor saci și pungi din materiale plastice originare din Republica Populară Chineză și din Thailanda și de închidere a procedurii privind importurile unor saci și pungi din materiale plastice originare din Malaezia

18.5.2011   
            
            
               RO
            
            
               Jurnalul Oficial al Uniunii Europene
            
            
               L 131/10
            
         REGULAMENTUL DE PUNERE ÎN APLICARE (UE) NR. 475/2011 AL CONSILIULUI
   din 13 mai 2011
   de modificare a Regulamentului (CE) nr. 1425/2006 de instituire a unui drept antidumping definitiv la importurile unor saci și pungi din materiale plastice originare din Republica Populară Chineză și din Thailanda și de închidere a procedurii privind importurile unor saci și pungi din materiale plastice originare din Malaezia
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”),
   având în vedere Regulamentul (CE) nr. 1425/2006 al Consiliului (2), în special articolul 2,
   având în vedere propunerea transmisă de Comisia Europeană (denumită în continuare „Comisia”) după consultarea Comitetului consultativ,
   întrucât:
   A.   PROCEDURA ANTERIOARĂ
   
   
               (1)
            
            
               Prin Regulamentul (CE) nr. 1425/2006, Consiliul a instituit o taxă antidumping definitivă pentru importurile în Uniune de anumite tipuri de saci și pungi din materiale plastice originare, printre altele, din Republica Populară Chineză („RPC”). Ca urmare a numărului mare de producători-exportatori care au cooperat la ancheta care a condus la instituirea taxei antidumping (denumită în continuare „ancheta inițială”) în RPC, s-a constituit un eșantion de producători-exportatori chinezi și au fost impuse niveluri individuale ale taxei de la 4,8 % la 12,8 % societăților incluse în eșantion, în timp ce altor societăți care au cooperat, dar care nu au fost incluse în eșantion, li s-a atribuit un nivel al taxei de 8,4 %. Prin Regulamentul (CE) nr. 249/2008 a fost stabilită o taxă de 4,3 % pentru o anumită companie. Societăților care nu s-au făcut cunoscute sau care nu au cooperat la anchetă li s-a aplicat o taxă de 28,8 % pentru RPC.
            
         
               (2)
            
            
               Articolul 2 din Regulamentul (CE) nr. 1425/2006 prevede că, în cazul în care un producător-exportator nou din RPC furnizează Comisiei suficiente elemente de probă pentru a stabili că:
               
                           —
                        
                        
                           nu a exportat în Uniune produsele menționate la articolul 1 alineatul (1) din regulamentul respectiv în cursul perioadei de anchetă (cuprinsă între 1 aprilie 2004 și 31 martie 2005, denumită în continuare „perioada de anchetă”) (primul criteriu);
                        
                     
                           —
                        
                        
                           nu este afiliat niciunui exportator sau producător din RPC care face obiectul măsurilor antidumping instituite prin regulamentul mai sus menționat (al doilea criteriu); și
                        
                     
                           —
                        
                        
                           a exportat efectiv produsele în cauză în Uniune după perioada de anchetă pe care se bazează măsurile sau că și-a asumat o obligație contractuală irevocabilă privind exportul în Uniune a unei cantități importante (al treilea criteriu),
                        
                     articolul 1 din regulamentul respectiv poate fi modificat pentru a acorda noului producător-exportator nivelul de taxă aplicabil societăților cooperante care nu sunt incluse în eșantion, respectiv de 8,4 %.
            
         
               (3)
            
            
               Lista societăților cărora li s-a acordat nivelul de taxă medie ponderată de 8,4 % aplicabil societăților cooperante, listă prevăzută de Regulamentul (CE) nr. 1425/2006, a fost modificată prin Regulamentele (CE) nr. 249/2008 (3) și (CE) nr. 189/2009 (4), precum și prin Regulamentul de punere în aplicare (UE) nr. 474/2011 (5).
            
         B.   CERERI DE ACORDARE A STATUTULUI DE NOU PRODUCĂTOR-EXPORTATOR
   
   
               (4)
            
            
               Șase societăți chinezești au solicitat acordarea aceluiași tratament care se aplică societăților care au cooperat la ancheta inițială și nu au fost incluse în eșantion („tratament rezervat noilor producători-exportatori”).
            
         
               (5)
            
            
               A fost efectuată o examinare pentru a stabili dacă cele șase societăți întrunesc criteriile pentru acordarea tratamentului rezervat noilor producători-exportatori în conformitate cu articolul 2 din Regulamentul (CE) nr. 1425/2006.
            
         
               (6)
            
            
               Un formular de cerere a fost trimis tuturor celor șase solicitanți, cărora li s-a cerut să furnizeze dovezi prin care să demonstreze că îndeplinesc cele trei criterii menționate anterior.
            
         
               (7)
            
            
               O societate chinezească care a solicitat tratamentul rezervat noilor producători-exportatori nu a furnizat informațiile solicitate. Prin urmare, nu a fost posibil să se verifice dacă aceasta îndeplinește criteriile prevăzute la articolul 2 din Regulamentul (CE) nr. 1425/2006 și cererea sa a trebuit respinsă.
            
         
               (8)
            
            
               O societate și-a retras cererea.
            
         
               (9)
            
            
               O societate nu a exportat produsul în cauză în Uniune și nici nu și-a asumat o obligație contractuală irevocabilă de a exporta o cantitate semnificativă în Uniune după perioada de anchetă. Astfel, nu a îndeplinit al treilea criteriu și, prin urmare, cererea sa a fost respinsă.
            
         
               (10)
            
            
               O societate nu a fost considerată nou producător-exportator, deoarece este afiliată unui producător-exportator din RPC care face obiectul măsurilor antidumping impuse prin Regulamentul (CE) nr. 1425/2006. Astfel, nu a îndeplinit al doilea criteriu și, prin urmare, cererea sa a fost respinsă.
            
         
               (11)
            
            
               O societate a furnizat informații înșelătoare cu privire la data înființării sale. Acest fapt a generat dubii cu privire la fiabilitatea informațiilor furnizate, inclusiv în ceea ce privește perioada în care produsul în cauză a fost exportat în UE. Prin urmare, cererea sa a fost respinsă.
            
         
               (12)
            
            
               Probele furnizate de ultimul producător-exportator chinez au fost considerate suficiente pentru a demonstra că acesta îndeplinește criteriile prevăzute la articolul 2 din Regulamentul (CE) nr. 1425/2006. Din acest motiv, acestui producător-exportator i se poate acorda nivelul de taxă aplicabil societăților cooperante neincluse în eșantion (adică de 8,4 %) și, prin urmare, numele său poate fi adăugat în lista producătorilor-exportatori din anexa I la Regulamentul (CE) nr. 1425/2006.
            
         
               (13)
            
            
               Solicitanții și industria Uniunii au fost informați cu privire la concluziile anchetei și au avut ocazia să-și prezinte observațiile.
            
         
               (14)
            
            
               S-au analizat și luat în considerare în mod corespunzător toate argumentele și comentariile prezentate de părțile interesate, atunci când s-a justificat acest lucru,
            
         ADOPTĂ PREZENTUL REGULAMENT:
   Articolul 1
   Următoarea societate este adăugată în lista producătorilor din Republica Populară Chineză enumerați în anexa I la Regulamentul (CE) nr. 1425/2006:
   
               Societatea
            
            
               Orașul
            
            
               Codul adițional TARIC
            
         
               Xiamen Good Plastic Co., Ltd
            
            
               Xiamen
            
            
               B109
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 mai 2011.
      
         
            Pentru Consiliu
         
         
            Președintele
         
         MARTONYI J.
      
   
   
      (1)  JO L 343, 22.12.2009, p. 51.
   
      (2)  JO L 270, 29.9.2006, p. 4.
   
      (3)  JO L 76, 19.3.2008, p. 8.
   
      (4)  JO L 67, 12.3.2009, p. 5.
   
      (5)  A se vedea pagina 2 din prezentul Jurnal Oficial.